**Ministru kabineta noteikumu projekta “Grozījumi Ministru kabineta 2005.gada 30.augusta noteikumos Nr.662 „Akcīzes preču aprites kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saeima 2020.gada 24.novembrī pieņēma likumu “Grozījumi likumā “Par akcīzes nodokli””, kas no 2021.gada 1.janvāra paredz aplikt ar akcīzes nodokli elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus. Savukārt ar 2021.gada 1.jūliju paredzēts marķēt ar akcīzes nodokļa markām karsējamo tabaku, elektroniskajās cigaretēs izmantojamos šķidrumus, elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus.  Ministru kabineta noteikumu projekts “Grozījumi 2005.gada 30.augusta noteikumos Nr.662 „Akcīzes preču aprites kārtība”” (turpmāk – noteikumu projekts) izstrādāts, lai noteiktu elektroniskajās cigaretēs izmantojamo šķidrumu sagatavošanas sastāvdaļu un tabakas aizstājējproduktu aprites kārtību, t.sk. licencēšanas kārtību. Noteikumu projektam jāstājas spēkā 2021.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2020.gada 24.novembrī pieņemtais likums “Grozījumi likumā “Par akcīzes nodokli”” (turpmāk – likuma grozījumi). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma grozījumi paredz ar 2021.gada 1.janvāri noteikt jaunus ar akcīzes nodokli apliekamus objektus – elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējprodukti. Atbilstoši likuma “Par akcīzes nodokli” 2.panta septītajā daļā ietvertajam pilnvarojumam Ministru kabinetam, noteikumu projektā nepieciešams noteikt tabakas aizstājējproduktu un elektroniskajās cigaretēs izmantojamo šķidrumu sagatavošanas sastāvdaļu aprites kārtību.  Noteikumu projekts paredz:  1) atļaut realizēt galapatēriņam tikai tādus elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus, kas būs iegādāti no komersanta, kurš saņēmis speciālo atļauju (licenci) apstiprināta noliktavas turētāja darbībām ar šīm precēm vai komersants pats būs tos ievedis vai importējis;  2) noteikt, ka realizējot vai pārvietojot elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus, ja nosūtītājs vai saņēmējs ir apstiprināts noliktavas turētājs darbībām ar attiecīgo akcīzes preču veidu, piegādes un attaisnojuma dokumentā papildus būs jānorāda noliktavas akcīzes identifikācijas numuru;  3) noteikt speciālo atļauju (licenču) apstiprināta noliktavas turētāja darbībai darbībām ar elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem izsniegšanas nosacījumus un valsts nodevas likmi par speciālās atļaujas (licences) apstiprināta noliktavas turētāja darbībai darbībām ar elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem izsniegšanu;  4) lai mazinātu administratīvo slogu, noteikumu projekts paredz komersantiem, kuri saskaņā ar speciālo atļauju (licenci) apstiprināta noliktavas turētāja darbībām jau veic darbības ar elektroniskajās cigaretēs izmantojamiem šķidrumiem, veikt arī darbības ar elektroniskajās cigaretēs izmantojamo šķidrumu sagatavošanas sastāvdaļām bez speciālās atļaujas (licences) pārreģistrēšanas, proti, Valsts ieņēmumu dienests aktualizēs licencē norādītos datus, automātiski papildinot licenci ar akcīzes preču veidu “elektroniskajās cigaretēs izmantojamo šķidrumu sagatavošanas sastāvdaļas”;  5) atļaut komersantiem, kuri saņēmuši speciālo atļauju (licenci) apstiprināta noliktavas turētāja darbībai darbībām ar elektroniskajā cigaretēs izmantojamo šķidrumu sagatavošanas sastāvdaļām un tabakas izstrādājumiem, realizēt minētās akcīzes preces fiziskai personai;  Ņemot vērā, ka ar 2021.gada 1.jūliju tiks marķēts elektroniskajās cigaretēs izmantojamais šķidrums, elektroniskajās cigaretēs izmantojamā šķidruma sagatavošanas sastāvdaļas un tabakas aizstājējprodukti, noteikumu projekts paredz:   1. Valsts ieņēmumu dienestam iespēju anulēt speciālo atļauju (licenci) vai speciālajā atļaujā (licencē) norādīto darbības vietas ierakstu, ja komercdarbības vietā tiks konstatēti nelikumīgi elektroniskajās cigaretēs izmantojamie šķidrumi, to sastāvdaļas vai tabakas aizstājējprodukti, kas nav marķēti ar akcīzes nodokļa markām; 2. atļauju ar elektroniskajās cigaretēs izmantojamo šķidrumu, to sastāvdaļu un tabakas aizstājējproduktu marķēšanu nodarboties tikai tiem komersantiem, kuru speciālajās atļaujās (licencēs) apstiprināta noliktavas turētāja darbībām tas ir īpaši norādīts; 3. obligāto prasību, pārvietojot elektroniskajās cigaretēs izmantojamo šķidrumus, to sagatavošanas sastāvdaļas un tabakas aizstājējproduktus, kas marķēti ar akcīzes markām, piegādes un attaisnojuma dokumentā papildus norādīt akcīzes nodokļa markas sēriju un numuru.   Tāpat noteikumu projekts paredz noteikumu pielikumā, kas nosaka speciālajā atļaujā (licencē) apspirināta noliktavas turētāja darbībai veidlapā norādāmo informāciju, norādīt informāciju par darbībām ar elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem, kā arī paredz veikt redakcionālus precizējumus noteikumu pielikumā, kas nosaka iesniegumā speciālās atļaujas (licences) apstiprināta noliktavas turētājā darbībai saņemšanai norādāmo informāciju.  Noteikumu projekts paredz, ka noteikumi stāsies spēkā 2021.gada 1.janvārī.  Grozījumi, kas saistīti ar elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļu un tabakas aizstājējproduktu marķēšanu, stāsies spēkā 2021.gada 1.jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. komersantiem, kas atbilstoši speciālajai atļaujai (licencei) apstiprināta noliktavas turētāja darbībai, veic darbības ar elektroniskajās cigaretēs izmantojamiem šķidrumiem (šobrīd 19 komersanti). 2. Komersanti, kas iesaistīti tabakas aizstājējproduktu un elektroniskajās cigaretēs izmantojamo šķidrumu sagatavošanas sastāvdaļu apritē; |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Projekts radīs administratīvās izmaksas komersantiem, kuri iesaistīti tabakas aizstājējproduktu, elektroniskajās cigaretēs izmantojamo šķidrumu un to sagatavošanas sastāvdaļu apritē un vēlēsies saņemt speciālo atļauju (licenci) apstiprināta noliktavas turētāja darbībām. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Līdzekļi noteikumu projektam ir pieprasīti likuma “Grozījumi likumā. “Par akcīzes nodokli”” ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tiks virzīts steidzamības kārtībā. |
| 2. | Sabiedrības līdzdalība projekta izstrādē | Informācija par noteikumu projektu 2020.gada 1.decembrī ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti” – „Nodokļu politika”, adrese:  <https://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project694> |
| 3. | Sabiedrības līdzdalības rezultāti | Iebildumi vai priekšlikumi līdz noteikumu projekta iesniegšanai Ministru kabinetā netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo institūciju līdzšinējo funkciju un cilvēkresursu ietvaros.  Jaunu valsts institūciju izveidošana, esošu institūciju likvidācija vai reorganizācija nav nepieciešama un papildu finansējums nav nepieciešams. |
| 3. | Cita informācija | Nav. |

Finanšu ministrs J. Reirs

Rudzīte 67120137

[inga.rudzite@vid.gov.lv](mailto:inga.rudzite@vid.gov.lv)